62022TO0055_INF
A Törvényszék (negyedik tanács) 2022. október 17‑i végzése – Swords kontra Bizottság és ECDC
(T‑55/22. sz. ügy)
„Megsemmisítés iránti kereset – Közegészség – A Covid19‑világjárvány terjedése elleni küzdelem céljából az Unióban bevezetett intézkedések – Az Európai Betegségmegelőzési és Járványvédelmi Központ (ECDC) által kidolgozott kockázatértékelési jelentések – Keresettel nem megtámadható jogi aktusok – Az ECDC által kidolgozott kockázatértékelési jelentések alapján közzétett európai bizottsági közlés és koordinált megközelítés – Jogellenességi kifogás – Elfogadhatatlanság”
1.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Kizártság – Az Európai Betegségmegelőzési és Járványvédelmi Központ (ECDC) által a Covid19‑világjárvány kapcsán kidolgozott kockázatértékelési jelentések – Előkészítő aktusok – Elfogadhatatlanság
(EUMSZ 263. cikk, negyedik albekezdés)
(lásd: 14., 15., 18–24. pont)
2.
Jogellenességi kifogás – Terjedelem – Jogi aktusok, amelyek jogellenességére hivatkozni lehet – A megtámadott határozat alapját képező általános jellegű aktus – A megtámadott aktus és a vitatott általános aktus közötti jogi kapcsolat szükségessége – Az Európai Betegségmegelőzési és Járványvédelmi Központ (ECDC) által kidolgozott kockázatértékelési jelentések alapján közzétett, a Covid19‑ről szóló bizottsági közléssel és koordinált megközelítéssel szemben emelt jogellenességi kifogás – A megtámadott jogi aktusokat követően elfogadott dokumentumok, amelyek nem képezték az előbbiek jogi alapját – Elfogadhatatlanság
(EUMSZ 277. cikk)
(lásd: 27–29. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék Patrick Swordst kötelezi a költségek viselésére.